Ecosocialistes de les Corts: Cultura dominant (XI)\nEcosocialistes de les Corts\nEl bloc de la gent d'Iniciativa per Catalunya Verds de les Corts\nCultura dominant (XI)\nPerò resulta que no es poden recaptar massa recursos, perquè els diners que son “gravables” avui dia, el diners sobre els que els Estats i els Governs (amb aquests termes, em segueixo referint als ens públics que tenen potestat d’establir i fer cobrar impostos) tenen algun poder son, estrictament parlant, una petita part dels diners que hi ha en circulació al mon. Les grans (i no tan grans) fortunes ja se’n ocupen de no pagar impostos mai, o només pagar una petita fracció de la xifra que els correspondria. I quan hi ha crisi i “tothom” (aquells que es troben a l’abast” de l’Estat, es clar) va regular o malament, es pot recaptar menys que mai. Que es pot fer? Doncs gastar menys, els recursos disponibles s’ha esgotat, cal fer retallades i estalvis. Si no, si s’abusa del dèficit, i donades les dures regles que imposa la Unió Europea, la Reserva Federal i demés poders fàctics, les coses poden ser encara pitjor (ni tan sols jo em plantejo marxar de la Unió Europea). La socialdemocràcia, definida així, te un abast molt limitat, però es aquesta la “socialdemocràcia realment existent”.\nI es aquí on agafa sentit la “Teoria de la Relativitat” econòmica: si ens entestem en ignorar aquest principi fonamental de que el Gran Capital es troba per sobre del be i del mal, llavors estarem tenint una visió i percepció molt parcial de la realitat, del mon real, dels factors que realment governen l’economia i la política del mon. Estarem (ja estem) condemnats a una política d’escassa volada, miop i estèril, perquè estarem partint d’una base i uns supòsits que son falsos o com a mínim parcials i molt restringits. Si només paguen impostos “els de sempre”, en realitat no s’estarà fent cap repartiment de la riquesa, sinó només una mena de “anivellament” entre aquells que ja no van massa sobrats. La “riquesa de debò”, aquella que hauria d’aportar els gran volum d’ingressos que l’Estat i el 99% de la població necessiten, sempre resta fora del “circuit”, sempre s’escapoleix. I com que aquest 1% posseeix cada cop mes riquesa, riquesa que marxa de les mans del 99%, cada cop hi ha menys possibilitats de recaptar recursos, per molt que s’apugin els impostos. Si no assumim que això es així, si no prenem consciència d’aquesta crua realitat, no podrem prendre cap mesura que tingui un mínim efecte, un mínim impacte, una mínima eficàcia, una mínima durada. No podem seguir ocultant a nosaltres mateixos quines son les autèntiques causes de tot el que està passant, les raons per les quals el mon es com es, l’arrel de la realitat. Ja estem molt a prop de un “forat negre” econòmic, l’indret on la “economia clàssica” o “ortodoxa” ja no es aplicable, l’entorn on entren en vigor les “lleis” (econòmiques i polítiques) creades per “aquell que no pot ser nombrat”. I si no tenim clar (o ens estimem ignorar-ho) de com es el mon i què es el que el fa girar, no podrem transformar-lo.\nI es aquí on jo deixo enrere la socialdemocràcia (al menys, la que avui dia es proclama com a tal, no la d’altres èpoques) i vaig per un camí pel qual aquesta (mai) s’ha atrevit a transitar, al menys en els últims cinquanta anys. No havíem dit abans que la riquesa en realitat no desapareix, sinó que només es concentra en unes poques butxaques? Doncs cal anar a buscar-la allà! Cal fer que el Gran Capital pagui impostos, ni mes ni menys! I que sigui ell qui pagui el cost de les crisis, ja que es llavors quan guanyen mes diners, quan s’incrementa encara mes el seu patrimoni i els seus beneficis, conceptes que, segons totes les lleis fiscals (decents) que hi ha al mon (Occidental) son gravables. Disposant de mes recursos, l’Estat podrà seguir gastant, podrà seguir invertint, podrà rellançar el conjunt de l’economia, i podrà contrarestar els efectes de les crisis (que existiran sempre).\nEs podria adduir que això no es una idea realment nova, però que es mes fàcil de dir que de fer, al menys en les actuals circumstàncies. Que ara les coses han arribat a un punt, que “atrevir-se” amb el Gran Capital no es prudent, que es extremadament difícil, que cap Estat ho podria fer de forma eficaç sense la col·laboració de tots els altres (“tots”, vol dir Unió Europea com a mínim). Una altra obvietat! Doncs cal deixar de lamentar-se i posar mans a l’obra! Qui ens ha portat fins a aquí? Qui ha encadenat renúncia rere renúncia? No es moment de plantar-se i canviar de rumb? No es el moment de reconèixer errades passades, o com a mínim, donar explicacions (convincents)? Ja n’hi prou amb proclamar que només hi ha una política (econòmica i social) possible! El primer pas, com passa a les teràpies, es reconèixer que hi ha un problema. Reconèixer que estem sota la influència de un “forat negre” que s’ho pot empassar tot, que cal canviar de paradigmes econòmics, que cal canviar de forma de pensar, de contemplar la economia, la política i els seus límits. De començar a combatre la “cultura dominant” i proposar una altra escala de valors. Si un sol pensador, economista, assagista, bloguer, periodista o líder polític ho fa, no tindrà massa efecte. Si ho fa un sol cap de govern, tampoc. Si ho fan una dotzena, i de països importants, la cosa ja serà diferent.\nDelegació d'ICV-Les Corts a l'Assemblea Nacional d'ICV\nIniciativa per Catalunya Verds és una formació política democràtica, catalanista, republicana, d'esquerres, ecologista, feminista, municipalista, d'homes i dones que fan seu el patrimoni i la història del PSUC i de l'ENE i del moviment obrer, compromesa amb totes les persones que volen transformar el món, superar el capitalisme i que comparteixen els valors de la justícia social, la pau, la igualtat, la radicalitat democràtica, la llibertat, la laïcitat ¡ la solidaritat i que vol construir una societat basada en la democràcia i el socialisme.\nAquest bloc serveix de mitjà d'expressió pública de tots aquells que, d'una manera o d'una altra, estem relacionats amb Iniciativa per Catalunya Verds al districte barceloní de les Corts.\nDóna veu no sols a les persones amb vincles formals amb l'Agrupació, sinó també a tothom qui se senti proper al nostre ideari. És un espai tant per a la reflexió ideològica com per a la difusió de l'activitat organitzativa, a més d'un canal de comunicació de la feina que fem en les institucions.\nLes opinions expressades en el bloc corresponen a qui les signa. Són excepció els comunicats de l'Agrupació d'ICV-Les Corts, que es publiquen sense signatura.\nSón benvinguts els comentaris. Si, a més, voleu contactar directament amb nosaltres, ho podeu fer a través de l'adreça electrònica següent:\nO també a la del nostre conseller al districte de les Corts, Albert Pérez:\nCultura dominant (i XIII)\nCultura dominant (XII)\nCultura dominant (X)\nCultura dominant (IX)\nCultura dominant (VIII)\nCultura dominant (VII)\nCultura dominant (VI)\nCultura dominant (V)\nCultura dominant (IV)\nCultura dominant (III)\nCultura dominant (II)\nCultura dominant (I)\nEnllaços de (gran) interès\nBloc d'en Ricard Gomà\nWeb d'Iniciativa per Catalunya Verds de Barcelona\nWeb de Joves d'Esquerra Verda - Barcelona


Ens endinsem en el veganisme amb 'La Veganeria del Born'! | Som de Mercat\nEns endinsem en el veganisme amb 'La Veganeria del Born'!\nActiu 01 abr., 2022 Per Antena Local\nAquesta setmana, el Joaquim de 'La Veganeria del Born', al Mercat de Santa Caterina, ens ha descobert el veganisme de la forma més deliciosa!\nEl Joaquim comercialitza tota mena de productes vegans -sense carn, peix, ous i derivats lactis- per a vegans i no vegans! Formatges, embotits, salses, marisc, carns, truites, pizzes, plats preparats, dolços... Tot adaptat a la versió vegana!\nEl Joaquim ens explica que van arribar al Mercat de Santa Caterina el passat mes de gener i que procuren que tots els productes de la seva parada siguin de productors locals, de proximitat, i que no formin part de grups d'empreses càrnies. "Nosaltres anem a fires gastronòmiques veganes per poder tastar els productes de primera mà i escollir, segons el seu sabor, els que després comercialitzarem a la botiga", afirma el paradista.\nAmb el Joaquim, els productes vegans han entrat per la porta gran al Mercat de Santa Caterina! Aquest era un dels seus objectius, visibilitzar el menjar vegà i mostrar que les persones que segueixen aquest estil de vida no han de renunciar al 100% a tots aquells sabors i textures que caracteritzaven els seus plats preferits! Però no només es dirigeix a les persones vegetarianes o veganes, sinó que també hi ha molts curiosos i curioses que s'apropen a la seva parada per deixar-se sorprendre i descobrir quin gust té el bacon vegà, el formatge gouda vegà o el fuet vegà. De moment, el Joaquim ens explica que la resposta dels clients d'aquests primers tres mesos ha estat d'allò més positiva.\nUs animem a seguir-los al seu Instagram per descobrir totes les novetats que van incorporant a la parada!


Programador d'aixeta 2 dials - GardenNova\nInici>GARDEN NOVA > Reg > Programadors\nProgramador d'aixeta 2 dials\n- El temporitzador es connecta a l'aixeta i controla el reg automàtic del seu jardí com, per exemple, els aspersors, un sistema de reg per degoteig com el Micro Drip o el sistema de reg enterrat GARDENA.\n- La programació de la durada del reg és molt senzilla. Perquè la programació sigui més còmoda pot extreure la unitat operativa. És possible configurar les dades desitjades utilitzant dos grans botons giratoris d'ús senzill.\n- Diàriament poden seleccionar fins a tres intervals de reg amb una durada de 120 minuts cadascun. Per estalviar aigua durant el funcionament, pot connectar un sensor de pluja o sensor d'humitat Gardena.\n- Per al funcionament del temporitzador es necessita una pila alcalina de 9 V (no inclosa). La pila proporciona un any de funcionament ininterromput.\n- La pantalla de nivell de bateria integrada indica quan cal canviar la pila.\nEnvàs de 1 unitat.


Materials CiP / Colecció Grana\nLa Col·lecció Grana publica treballs en profunditat sobre aspectes polítics i socials que tenen a Catalunya i/o Espanya com a marc de referència.\nDins d’aquesta col·lecció, el Grup de Recerca Ciutats i Persones ha publicat els següents llibres:\nCiutats i persones. Exclusió social i gènere a l'àmbit local. Transversalitat, interseccionalitat i empoderament\nCiutats i persones. Gènere i diversitat funcional. Una violència invisible\nCiutats i persones. Relacions de gènere entre joves i adolescents. Com intervenir quan hi ha violència?\nCiutats i persones. Homes i gènere. Polítiques públiques locals i la transformació de les masculinitats\nCiutats i persones. Sostenibilitats. Polítiques públiques des del feminisme\nCiutats i Persones. "No surtis sola" Espais públics segurs amb perspectiva de gènere\nCiutats i Persones. Dones migrades treballadores\nCiutats i Persones. Polítiques de gènere i participació ciutadana al món local\nDones a les institucions polítiques catalanes: el llarg camí cap a la igualtat (1977-2009)\nCiutats i Persones. Les àrees de serveis personals: donant perspectiva de gènere a les polítiques socials d’àmbit local\nCiutats i Persones. Els pressupostos amb perspectiva de gènere: repte per als governs locals\nCiutats i Persones. Repensar les polítiques de gènere des de l’àmbit local\nCiutats i Persones. Immigració i poders locals\nA partir del número 24 fins al 31, aquesta col·lecció es troba a la venda en llibreries:\nLlibreria de la Diputació (editades a partir de 2008)


El blog d'en Pere Nieto: IU, Rosa Aguilar, premsa ...\nIU, Rosa Aguilar, premsa ...\nLa decisió de Rosa Aguilar d’assumir una Conselleria del govern andalús i de deixar IU obre dues vies de reflexió interessant entre moltes d’altres. La primera és la gent que ocupa un càrrec en l’administració d’un altre partit, fet que vincula el cas amb el d’Ignasi Guardans, i la segona és la situació d’IU i el seu tractament mediàtic.\nEn relació a la primera cosa no tinc res a dir que algú decideixi abandonar la seva militància política dins d’una formació, i més com en aquest cas quan el divorci entre IU i Rosa Aguilar era ja públic des de feia molt temps. Jo mateix he rebut a ICV gent que provenia d’altres formacions polítiques o bé mantinc molt bona relació amb persones que van entrar a Joves amb Iniciativa en el seu moment i que ara militen a altres formacions. El que no m’agrada és quan es tracta de transfuguisme mantenint el càrrec que s’ha guanyat per la via de les eleccions o bé, com en aquest dos casos que he esmentat, quan l’allunyament polític es fa just que s’obté un nou càrrec. Tothom pot decidir en un moment determinat que el seu espai polític ja no està a l’organització on milita i pot decidir marxar, és legítim. I tothom pot decidir acostar-se (militant o no, en aquests dos casos no s’ha fet a través de la militància al PSOE), però crec que cal deixar passar un temps. Crec que Rosa Aguilar hauria d’haver acabat la seva etapa com a Alcaldessa. Primer per respecte als electors, segon perquè no em sembla correcte canviar directament de càrrec i en tercer lloc perquè hauria d’haver donat una oportunitat a la nova direcció d’IU recentment escollida. En el cas de Guardans no sembla fàcil desvincular la seva decisió del cabreig per no ser cap de llista i no d’una decisió més de fons. Ell planteja la seva decisió com a estrictament professional, seria el mateix que dir que jo sóc Conseller Tècnic d’Horta-Guinardó exclusivament per decisió professional.\nSobre la situació d’IU m’agradaria pensar que la nova direcció podrà reconduir la greu situació electoral que tenia la formació política. Calen forces d’esquerres amb capacitat d’influir en les decisions polítiques, amb capacitat d’aglutinar projectes alternatius i en aquest sentit el paper d’IU ha de ser fonamental. L’actual situació de crisi necessita de respostes estructurals. No cal arreglar el vehicle en el que estem corrent la cursa, cal canviar de vehicle, de velocitat, d’objectius i de regles de joc. I això no defensa el PSOE, per tant la veu d’IU és necessària a l’estat. I sabem que els mitjans de comunicació no hi ajudaran. L’enquesta de diumenge de el País, per exemple, destacava que el PP ja aventatge al PSOE (preocupant, sens dubte), la diferència entre ambdues formacions seria ara de 1’2%, però en canvi no deia que el principal canvi de tendència és l’augment significatiu d’IU en intenció directa de vot que passaria de 2’8 a 4’8, sent la única formació que milloraria resultats, juntament (dada interessant que dubto que es confirmi a les eleccions) amb el vot en blanc que passaria del 1’3 al 5’3. Sempre poso dubtes a les enquestes i més quan sols recullen 505 entrevistes a l’estat, però del que dubto aquí no és tant de l’enquesta sinó del respecte de El País per IU que no hi dedica cap referència a una millora significativa dels resultats.\nAlfonso Salmerón Muñoz ha dit...\nmolt inteligents, com sempre, les teves reflexions.\n4 de maig de 2009 a les 12:28\nEs una torpeza por parte del PSOE pensar que con chaqueteros de CIU Y IU van a conseguir mas votos. Eso pasa por tener a gente sin verdaderas convicciones ideologicas en los partidos.\n4 de maig de 2009 a les 16:35\nSe t'ha oblidat parlar de la enorme deslleialtat del PSOE cap a IU.\nI hi afegeixo la deslleialtat de la Sra. Aguilar cap a la gent de la seva organització. Les paraules d'ahir dient que demanarà perdó a Felipe Gonzalez per haver-lo vinculat amb el GAL, són una pura vergonya.\n4 de maig de 2009 a les 19:04


El Quadern d'Enric : GP Ajuntament, ACTIVITATS ESTIU PER A GENT GRAN\nL’Ajuntament de Tavernes organitza activitats d'estiu per a la gent gran\nTallers lúdics, de memòria i de risoteràpia, així com activitat esportiva a través del ball cubbà estaran adreçats a la gent gran de Tavernes durant els mesos de juliol i agost.\nLa Regidoria de Serveis Socials de l’Ajuntament de Tavernes ha organitzat noves activitats gratuïtes per a la gent gran de Tavernes perquè gaudisquen d’un envelliment actiu i saludable durant l’estiu.\nEls tallers que s’han preparat són el de memòria, que ha tingut una gran demanda este hivern, el de risoteràpia i el lúdic, amb què aconseguiran una estimulació cognitiva. Estos cursos van dirigits a majors de 70 anys, i es realitzaran durant el mes de juliol. Dilluns i dijous es farà el taller lúdic, de 19 a 20:30 hores, els dimarts tindrà lloc el de memòria, de 19 a 20 hores, i els dimecres serà el de risoteràpia, de 19 a 20 hores.\nTotes estes activitats tindran lloc en l’escoleta de la platja de Tavernes de la Valldigna (C/Alberic,10).\nL'activitat física també tindrà cabuda ja que ajudarà la gent gran a mantenir i restablir, en part, la força, l'equilibri i la flexibilitat. Per això, s’ha preparat un curs de ball cubbà, adaptat als majors de 60 anys, on podran activar el seu cos. Es realitzarà els mesos de juliol i agost els dilluns, dimecres i divendres, de 9 a 10 hores en la Placeta de Santa Maria de la Valldigna, davant de l’església de la platja.\nD’esta manera, des de l’Ajuntament s’aposta per millorar la qualitat de vida dels veïns de Tavernes.\nLes inscripcions per als cursos es poden fer a partir del dia 20 al 24 de juny de 10 a 14 hores en l’Edifici Braç Treballador o també telefonant al 962821142. Les places són limitades.


Invents, idees que canvien vides | Barcelona Cultura\nInvents, idees que canvien vides\nSolucions innovadores, econòmiques i senzilles que ajuden a millorar les vides de milers de persones, a CaixaForum Barcelona\nL'exposició 'Invents, Idees que canvien vides' vol donar a conèixer i apropar a la societat solucions innovadores, econòmiques i adaptades a les condicions dels països en desenvolupament, que contribueixen a millorar significativament la vida de les persones més vulnerables. Concretament, la mostra reuneix una selecció de dels invents més revolucionaris aplicats a països de l'Àfrica, l'Àsia i l'Amèrica Llatina i ofereix al visitant el seus prototips i les seves grans petites històries.\nAl món viuen més de 7.000 milions de persones, però la majoria dels esforços de les empreses van dirigits a invents exclusius pensats per al 10% de la població, la que té més poder adquisitiu per comprar-los i les necessitats bàsiques cobertes. Mentrestant, enginyers, estudiants, cooperants i emprenedors d'arreu del món, dissenyen artefactes innovadors per millorar l'accés a l'aigua, l'energia, la salut o les tecnologies de la informació per aquells que més ho necessiten, per als 4.000 milions de persones que viuen amb menys de 8 dòlars al dia.\nComissariada per José María Medina, director de Prosalus i expresident de la Coordinadora d'ONG per al Desenvolupament, l'exposició vol demostrar l'enorme potencial social que s'aconsegueix a l'unir creativitat i solidaritat, i animar als visitants a desenvolupar la seva inventiva per resoldre problemes bàsics i prioritaris de les persones que viuen en situació de vulnerabilitat.\nPer fer-ho, la mostra reuneix un total de 14 prototips que, a través de la cooperació al desenvolupament, han permès millorar la qualitat de vida de milers de persones desfavorides de l’Àfrica, l'Àsia i l'Amèrica Llatina. De cada enginy la mostra explica, a través de textos i vídeos, la curiosa història dels seus inventors i la dura realitat que viuen els seus beneficiaris.\nLa Bicimàquina, la incubadora Embrace, la Nevera del Desert o la Cadira de Rodes Mekong, són alguns d'aquests artefactes que han esdevingut imprescindibles per a milers de persones, i que podreu descobrir a aquesta exposició de CaixaForum Barcelona fins el 23 de febrer de 2014.\nMés informació: CaixaForum Barcelona


El Blog de 6è: de juny 2008\nEl curs ja s'ha acabat... properament anirem afegint en aquest blog algunes imatges de treballs que han fet els nens, pàgines i documents divertits per a l'estiu i fotos diverses, com les de la entrega de regals a la Myriam (P4 "b").\nUs animem a que continueu visitant el nostre Blog.\nPublicat per la María Jesús el diumenge, de juny 29, 2008 Cap comentari:\nEl passat dimecres día 25 de Juny, un grup de membres del consell escolar i de l'AMPA, professors i pares i mares acompanyats d'alguns nens vam assistir al Ple de l'Ajuntament per reclamar les reformes de la nostra escola.\nPodeu visitar el blog de l'AMPA per veure els temes que es van tractar\nInformació sobre les Activitats Extraescolars pel curs 2008-2009 facilitada per l'AMPA:\nEl curs vinent, juntament a les activitats lectives hem de pensar a les activitat complementàries. Des de l’AMPA participem en la gestió dels serveis de menjador i d’acollida matinal i gestionem les ajudes amb la generalitat per abaratir costos d’aquest serveis. L’objectiu dels mateixos és que totes les famílies puguin compaginar la vida familiar i laboral.\nAra bé, les activitats extraescolars, a partir de les 16:45 h. tenen un valor educatiu més enllà de l’anterior, i cada vegada ens esforcem en fer una oferta de qualitat que pugui ser d’interès per als nostres fills.\nPer al curs 2008-2009 la oferta es veu reforçada amb activitats esportives, a més de donar continuïtat a les activitats del curs passat com podeu veure a continuació.\nLes activitats aniran a càrrec de:\nL’esplai Sant Feliu us ofereix: “juguem en anglès”, “psicomotricitat”, “tallers de contes”, “estudi assistit”.\nL’esplai Diversitat lúdica us ofereix: “fem esport”, “anglès”, “tastaolletes” (taller de manualitats), “informàtica”.\nEl Real segueix amb el “ball modern”.\nL’escola de teatre La Cuina ens ofereix “teatre per a nens i nenes”.\nEl Club de rítmica de Sant Feliu en ofereix “gimnàstica rítmica”.\nEl club de Bàsquet Santfeliuenc ens ofereix “Bàsquet”.\nTotes les activitats començaran el 29 de setembre es farà mostra d’activitats oberta per a tots els que vulgueu provar, parlar amb els monitors, preguntar, ... Recordeu SI US INTERESSA UNA ACTIVITAT PERÒ EL DIA OFERTAT NO US VA BE DIGEU-HO PER QUÈ PODEM PARLAR AMB TOTES LES FAMILIES INTERESSADES PER BUSCAR SOL·LUCIONS.\nLes inscripcions les farem els dies 23,24,25 de setembre. (el ball modern queda exclòs ja que té els grups plens)\nPodeu consultar els horaris i els preus al full adjunt.\nEns acomiadem de vosaltres fins al curs vinent; Serà el moment de plantejar noves iniciatives per fer una escola més participativa, oberta i per tant de millor qualitat pels nostres fills i filles.\nPresidenta AMPA CEIP A. Gaudí\nEl curs vinent, juntament a les activitats lectives hem de pensar a les activitat complementàries, des de l’AMPA participem en la gestió dels serveis de menjador i d’acollida matinal i gestionem les ajudes amb la generalitat per abaratir costos d’aquest serveis. L’objectiu dels mateixos és que totes les famílies puguin compaginar la vida familiar i laboral.\nAra bé les extraescolars a partir de les 16h45 tenen un valor educatiu més enllà de l’anterior i cada vegada ens esforcem en fer una oferta de qualitat que pugui ser d’interès per als nostres fills.\nPer al curs 2008-2009 la oferta es veu reforçada amb activitats esportives a més de donar continuïtat a les activitats del curs passat com podeu veure a continuació.\nL’esplai Sant Feliu us ofereix: “juguem en anglès”, “psicomotricitat”, “tallers de contes”, “estudi assistit”\nL’esplai Diversitat lúdica us ofereix: “fem esport”, “anglès”, “tastaolletes” (taller de manualitats), “informàtica”\nEl Real segueix amb el “ball modern”\nL’escola de teatre La Cuina ens ofereix “teatre per a nens i nenes”\nLa Club de rítmica de Sant Feliu en ofereix “gimnàstica rítmica”\nEl club de Bàsquet Santfeliuenc ens ofereix “Bàsquet”\nTotes les activitats començaran el 29 de setembre es farà mostra d’activitats oberta per a tots els que vulgueu provar, parlar amb els monitors, preguntar, ... Recordeu SI US INTERESSA UNA ACTIVITAT PERÒ EL DIA OFERTAT NO US VA BÉ DIGEU-HO PER QUÈ PODEM PARLAR AMB TOTES LES FAMILIES INTERESSADES PER BUSCAR SOL·LUCIONS.\nPodeu consultar els horaris i els preus al Blog de l'AMPA (http://ampagaudi.blogspot.com/)\nPublicat per la María Jesús el diumenge, de juny 22, 2008 Cap comentari:\nUn poema i una cançó per a la Nit de Sant Joan\npetons i venjances,\nensenyo encanterisa les jovenetes\nels porta perfums dels altres planetes.\nLi veuereu les banyes, el barret i els guants.(bis)\nÉs jove i no o és, geniüt i immoral.\nAstut i què més?.Sóc immortal.\nFeliç i màgica nit de Sant Joan per a tots i totes!!!\nPublicat per la María Jesús el divendres, de juny 20, 2008 Cap comentari:\nEl proper dimecres 25 de juny un grup format per pares i mares del Consell Escolar, membres de l'Ampa, professors, i nens i nenes, presentarem a l'Ajuntament una moció per reclamar les millores que necessita la nostra escola.\nUs animem a tots a acompanyar-nos.\nUs esperem el dimecres 25 de juny a les 19:45 hores a la Plaça de la Vila.\nPublicat per la María Jesús el dilluns, de juny 16, 2008 Cap comentari:\nSI ESTEU INTERESSATS EN COMPRAR XANDALLS I/BOSSES LLEGIU AQUESTA INFORMACIÓ PUBLICADA AL BLOG DE L'AMPA\nXANDALLS I BOSSES DE PARVULARI\nPer al curs 2008-2009 tornem a fer encàrrec de xandalls:\nFer ingrés o transferència de l’import al núm. de Compte del AMPA GAUDI: Caixa Penèdes:2081-0060-13-3300010429. Feu constar al ingrès el nom del nen o nena i el curs que farà. Un cop fet el pagament heu de portar el comprobant del banc i aquesta comanda que adjuntem, durant els dies de recollida de llibres (9 i 10 de juliol de 10h a 12h i de 17h a 19h).Els xandalls s’entregaran durant el mes de setembre i les bossetes de pàrvuls amb els llibres.\nRecordeu: Podeu comprar el dos equipaments, només un o qualsevol peça per separat, sense haver d’adquiri tot el conjunt. No és obligatori l’ús del xandall.\nLa venda és per a socis de l’AMPA.\nAquí teniu els preus:Jaqueta xandall 15,00 €\nPantaló llarg xandall 20,00 €\nSamarreta màniga curta 8,00 €\nPantaló curt 7,00 €\nBosseta Parvulari 5,50 €\nACLARIMENT IMPORTANT: El tema dels xandalls s'ha de fer al despatx de l'AMPA, on hi hauran les mostres de cada talla, i la recollida de llibres es farà a la Biblioteca.\nAquesta informació ha estat publicada al Blog de l'AMPA:\nLLIBRES CURS 2008/2009\nUn cop més ens posem en marxa per facilitar-vos la compra dels llibres de text per al curs vinent.Com en els darrers anys la venda de llibres la farem a través de la llibreria JOSSA. Els socis de l’AMPA obtindran un 13% de descompte en el preu dels llibres. A més, les famílies que siguin socis de l’AMPA podran gaudir d’un 10% de descompte en qualsevol compra que facin a la llibreria JOSSA durant el proper curs.\nAquest any hi ha hagut una reforma en els plans d’estudis que ha afectat principalment el Cicle Mitjà. És per això que l’escola ha hagut d’esperar a que estiguessin disponibles els nous llibres de 3er i 4art per poder avaluar les diferents propostes de les editorials. Ahir mateix ens han facilitat la llista dels llibres de 3er i 4art. Tant aviat com tinguen els preus us els farem arribar.Per els altres cursos, encara falten alguns preus, quan els tinguen també us els farem arribar. A continuació us detallem els passos que caldrà seguir:\nFer un ingrés de 17 Euros en concepte de quota de soci de l’AMPA a la CAIXA PENÈDES número de compte 2081 0060 13 3300010429 indicant els cognoms de l’alumne i el curs que farà en la descripció de l’ingrés. Recordeu-vos de fer un sol ingrés per família.\nPer facilitar el registre de Socis adjuntem una fitxa que debeu complimentar i entregar a l’AMPA o a la bústia que tenim a la porta juntament amb el comprobant del ingrès o transferencia.\nDirigir-se a la llibreria JOSSA (passeig Comte Vilardaga nún.1, al costat del pas a nivell) per fer la reserva dels llibres que es desitgin. Caldrà fer un pagament de 30 Euros per alumne/a a la Llibreria en concepte de paga i senyal.\nLa data límit per fer la reserva és el dia 16 de juny.\nEls llibres es podran recollir a l’escola Gaudí els dies 9 i 10 de Juliol en l’horari següent:Matí: 10 A 12 h.Tarda: 17 a 19 h.\nEn el moment de l’entrega dels llibres s’abonarà EN EFECTIU l’import que quedava pendent en fer la reserva. Aquest dia també us donarem el Carnet de Soci.\nUs recordem que és un servei només pels socis.\nEstem a la vostra disposició, per qualsevol dubte.\nPublicat per la María Jesús el dijous, de juny 12, 2008 Cap comentari:\nInformació d'interès per a tothom publicada al blog de l'AMPA.\nUs demanem la vostra participació i col·laboració\nMOCIÓ A L'AJUNTAMENT\nDegut a que l’ajuntament de Sant Feliu no realitza les millores que fa molt temps demanem ni estableix un calendari amb el seu pressupost per a realitzar-les, en l’últim Consell Escolar amb data 28 de maig, es van prendre una sèrie de mesures per dur a terme, L’escola ja té 34 anys de vida i necessita arranjaments importants tant d’estructura (esquerdes, reparació dels porxos i terrasses) com de manteniment de l’edifici (lavabos del professorat, lavabos del gimnàs, rehabilitació i pintura del gimnàs, canvi de finestres i persianes, resolució del problema de les inundacions del pati quan plou, canvi del terra dels lavabos nous) i encara podríem seguir......\nDesprés de molts anys de demanar solució a tots aquests problemes, els responsables d’aquesta entitat fan cas omís a les nostres demandes. Ja estem molt cansats !!!!\nTambé volem subratllar que cada any ens queixem del pèssim funcionament del servei de neteja de les escoles, sense que haguem notat mai cap millora, més aviat el problema s’ha agreujat.\nDavant de totes aquests esdeveniments, les mesures a prendre, que es van aprovar en el Consell Escolar van ser:\n-Recollir signatures de totes les famílies (també poden signar veïns, amics, etc) per portar-les a la propera sessió del Ple.\n-Un cop recollides les signatures, presentar una moció amb totes les queixes i demandes.\n-Aquesta moció, s’adjuntarà amb totes les signatures recollides i un grup de pares del Consell Escolar i de l’ AMPA, professors i nens, aniran al Ple del mes de juny on es llegirà la moció i es lliuraran les signatures recollides.\nQuantes més signatures tinguem, més força podrem fer.\nAquí teniu un link per imprimir mes fulls per recollir signatures.\nÉs important que tots els signants posin el seu DNI o TIS al costat.\nAtentament, la Presidenta del Consell Escolar.\nPublicat per la María Jesús el divendres, de juny 06, 2008 2 comentaris:\nPROPERA SORTIDA AL PARC DE L'ORENETA\nEl proper 13 de juny les girafes i dofins aniran d'excursió al Parc de l'Oreneta, a Barcelona. Sortiran a las 9 h. del matí i tornaran a les 13 hores, de manera que els nens i nenes que es queden a dinar al menjador arribaran a l'hora a l'escola.\nRecordeu que heu de portar l'autorització signada i els diners (4,50 euros) abans del dimarst 10 de juny.\nI també hem de tenir en compte les següents recomanacions de la Myriam i la Raquel:\nEls nens hauran de portar només l'esmorzar i aigua.\nA casa no han de pendre llet per evitar mareigs.\nMillor que portin una gorra i, si pot ser, els hauríem de posar crema solar abans de sortir de casa.\nSi voleu informació detallada sobre aquest parc visiteu els següents vincles:\nPublicat per la María Jesús el dimecres, de juny 04, 2008 3 comentaris:\nEl curs ja s'ha acabat... properament anirem afe...\nEl passat dimecres día 25 de Juny, un grup de me...\nInformació sobre les Activitats Extraescolars ...\nUn poema i una cançó per a la Nit de Sant Joan N...\nATENCIÓ: El proper dimecres 25 de juny un grup...\nSI ESTEU INTERESSATS EN COMPRAR XANDALLS I/BOSSES...\nAquesta informació ha estat publicada al Blog ...\nInformació d'interès per a tothom publicada al...


Gestió de les imatges i els seus drets enviades per municipis i altres | Formularis DiBa\nGestió de les imatges i els seus drets enviades per municipis i altres\nDades titular drets d’explotació\nNom i cognoms representant de l’entitat\nEl formulari suporta arxius fins a 20 MB. En el cas que les imatges siguin més grans, adjunteu un enllaç de descàrrega a Observacions.\nAfegeix més fitxers\nAfegir més fitxers\nDECLARA sota la seva responsabilitat:\nQue és titular dels drets d’explotació de les fotografies i/o peces audiovisuals que cedeixen a la Diputació de Barcelona els drets a utilitzar-les (no per a usos comercials) i a publicar-les als seus canals digitals i analògics, sempre es mencionarà l’autor.\nQue cedeix de forma gratuïta a la Diputació de Barcelona els drets d’explotació de les fotografies i/o peces audiovisuals. La cessió s'entén feta amb caràcter no exclusiu, tindrà una durada fins que els drets passin a domini públic, per l'àmbit territorial de tot el món, per publicar en les llengües catalana, castellana i anglesa i en qualsevol dels possibles sistemes de comercialització, modalitats d’edició i mitjans de difusió existents, inclosos entre d’altres, materials gràfics, audiovisuals, mitjans publicitaris, Internet i xarxes socials (facebook, twitter, youtube, etc.)\nQue autoritza a la Diputació de Barcelona a poder gestionar lliurement la reproducció de les fotografies i/o peces audiovisuals i utilitzar-les per altres usos institucionals de la Diputació de Barcelona i dels seus organismes autònoms, entenent-se per ús institucional la divulgació a exposicions, convencions, accions promocionals i/o publicitàries i qualsevol altre tipus d'acte d’anàloga naturalesa de caràcter propi que la Corporació cregui convenient durant el període de cessió dels drets.\nQue garanteix l'originalitat de les fotografies i/o peces audiovisuals i la seva pacífica edició per la Diputació de Barcelona en front de tercers, exercitant si cal les accions legals i necessàries per a la seva defensa, amb completa indemnitat de la Diputació de Barcelona.\nQue ha obtingut les autoritzacions de les persones o models retratats o efigiats, d’acord amb el que estableix la Llei 1/1982, de 5 de maig, de protecció civil del dret a l’honor, a la intimitat personal i familiar i a la pròpia imatge, i dels titulars de béns mobles, immobles i d’obres arquitectòniques contemporànies per a la realització de les fotografies, i a satisfer els pagaments que correspongui, assumint qualsevol responsabilitat per aquest concepte enfront a tercers.\nEn tot allò que es relacioni amb els drets d'autor de l'obra, el present document es regirà pel que disposa el Reial Decret Legislatiu 1/1996, de 12 d'abril, pel que s'aprova el text refós de la propietat intel·lectual.\nSeran d'aplicació del present document, excloent qualsevol altre procediment i jurisdicció, el procediment administratiu i els tribunals del domicili de la Diputació de Barcelona que siguin competents.\nLes fotografies i/o peces audiovisuals objecte d’aquesta autorització seran arxivades en el fons documental de la Diputació de Barcelona, en un fitxer del qual és responsable aquesta corporació, i no podran ser objecte de tractament ni utilitzades per a altres usos o finalitats diferents de les autoritzades en aquest document.\nAccepto la declaració de cessió de drets d'autor *


Desenvolupament Econòmic - Promoció Econòmica\nPartint de la col·laboració público-privada i de la participació de la ciutadania, l’Ajuntament de Masquefa lidera diverses accions des de la Regidoria de Promoció Econòmica per tal de fomentar el desenvolupament econòmic a la nostra vila.\nL’objectiu és aprofitar els recursos i potencialitats del territori per estimular el creixement econòmic local. Aconseguirem així crear més ocupació i millorar, en general, la qualitat de vida dels masquefins i masquefines.\nMasquefa es Mou\nAl juny del 2016 va concloure el procés participatiu Masquefa es Mou. Va consistir en recollir les opinions i propostes de tots els agents econòmics i socials del municipi per tal de poder tenir en compte totes les sensibilitats de cara a elaborar un Pla Estratègic de Desenvolupament Local i de futur de la vila de Masquefa. Aquest procés va permetre definir, prioritzar i concretar, a partir d’un recull de dades de la realitat socioeconòmica del municipi aportat per l’Ajuntament, les necessitats, objectius i accions de l’àmbit socioeconòmic de Masquefa.\nTenint en compte les conclusions extretes en quest procés participatiu, s’ha donat continuïtat mitjançant la constitució de la Taula de Dinamització Socioeconòmica.\nEn els següent enllaç podeu ampliar la informació sobre Masquefa és Mou.\nTaula de Dinamització\nFruit del treball del procés de participació ciutadana “Masquefa es Mou” es crea la Taula de Dinamització Socioeconòmica. Es determina que crear la Taula de Dinamització Socioeconòmica és una bona eina per a donar resposta a les necessitats detectades i que ha d’estar formada pels agents clau de representació municipal tant a nivell social com econòmic.\nDurant el 2017 s’ha treballat en la redacció i aprovació del reglament regulador de la Taula de Dinamització Socioeconòmica. I durant el 2018 es preveu iniciar les trobades entre els agents socials i econòmics per tal de coordinar i desenvolupar accions proposades al procés participatiu Masquefa es Mou, així com mesurar els resultats d’impacte que tenen en el desenvolupament del nostre municipi.\nMillora dels accessos a les zones industrials i quart cinturó\nAl 2015 els alcaldes de l’Ajuntament de Piera i l’Ajuntament de Masquefa van signar un acord per la construcció de dues rotondes a la carretera BV-2441 per facilitar els accessos a les zones industrials d’ambdós municipis.\nAixí mateix, des de l’Ajuntament de Masquefa es porten a terme diverses accions per reclamar inversions en el territori i aconseguir el desdoblament de la B224 i el Quart Cinturó.\nEn concret l’ajuntament de Masquefa reclama el tram que uniria la població amb Abrera, on hi ha l’accés a l’A-2 i l’AP7. Es tracta d’un tram de 7 quilòmetres, pressupostat en uns 35 milions d’euros, que permetria reduir de 25 a 4 minuts l’accés actual amb aquestes dues vies de comunicació, que ara s’ha de realitzar per una carretera secundària. El Quart cinturó ens posaria en primera línia de cara a les empreses, a mig camí entre Tarragona i l’Àrea Metropolitana i amb grans perspectives de desenvolupament industrial.\nFruit d’aquest treball de reclamacions de l’Ajuntament de Masquefa conjuntament amb l’Unió Empresarial de l’Anoia i altres consistoris implicats, el passat dijous 25 de gener de 2018 l’Ajuntament de Martorell va acollir la presentació pública del projecte de desdoblament de la carretera B-224. El projecte té com a objectius incrementar la capacitat de la carretera i millorar la mobilitat en aquest àmbit; i es preveu que es liciti i s’iniciï durant el 2019.\nCaptació de grans empreses\nMasquefa té un gran potencial d’atracció per a que grans empreses es puguin instal·lar al municipi. Disposa del polígon del Clot del Xarel·lo, amb una dimensió total d’11 hectàrees. Aquesta zona industrial es troba en una situació geogràfica privilegiada, a menys de 30 quilòmetres de Barcelona, gaudeix d’unes dimensions especialment atractives per a les grans empreses, i ofereix sòl industrial a preus competitius, a més de trobar-se al peu del tram del Quart Cinturó que es reclama.\nEns els últims anys grans empreses com ALDI Supermercats, Carreras Grupo Logístico, etc. S’han instal·lat a Masquefa. Aquest fet ha incidit en el desenvolupament econòmic de la vila i en la generació de llocs de treball tant de manera directa com indirecta.\nL’aposta de l’Ajuntament de Masquefa és continuar en aquesta línia de treball i fer més acords amb grans empreses interessades en instal·lar-se a Masquefa. Per part de l’Ajuntament es donarà totes les facilitats a les empreses que vulguin instal·lar-se a Masquefa i es desenvoluparan els polígons industrials disponibles d’acord a les seves necessitats.


Inici moodle - Moodle 2 Wiki\nEl mes de juny previ a l’inici de cada curs acadèmic es genera un espai virtual a Moodle per cada assignatura. A aquest espai hi tenen accés:\nEls professors, en un màxim de, 48 hores desprès de ser assignada la docència oficialment des del Departament.\nEls estudiants, en un màxim de, 48 hores desprès de formalitzada la matrícula.\nL’espai inicialment no està disponible pels estudiants, som els professors els que, tan bon punt disposem dels continguts que considerem oportuns dins l’espai, podem deixar disponible l’espai perquè els estudiants hi pugin accedir.\nPer resoldre qualsevol dubte o aprofundir en una eina en concret hi ha disponible la documentació, també pot ser útil consultar les preguntes més freqüents que ens ajuden a realitzar les tasques més bàsiques i resoldre dubtes i, si encara existeixen dubtes, sempre podem contactar amb suport.moodle urv.cat per resoldre’ls.\nMovent-nos per l'entorn (Visualitzar-lo a pantalla complerta i qualitat HD)\nMovent-nos per l'entorn\nQuè és un espai d'assignatura? (Visualitzar-lo a pantalla complerta i qualitat HD)\nQuè és un espai d'assignatura?\nPer a què serveixen tantes icones? (Visualitzar-lo a pantalla complerta i qualitat HD)\nPer a què serveixen tantes icones?\nObtingut de «https://moodle.urv.cat/w/index.php?title=Inici_moodle&oldid=6669»\nDarrera modificació de la pàgina: 30 març 2016 a les 16:20.


Verstappen i Hamilton, farts de la teoria de l'accident - Diari de Girona\nVerstappen i Hamilton, farts de la teoria de l'accident\nMax Verstappen, líder del mundial, serà campió aquest diumenge si queda per davant de Hamilton... o cap dels dos acaba la carrera\n09·12·21 | 19:49\nLa F1 està esprement al màxim el tremend pols que dirimeixen Max Verstappen i Lewis Hamilton pel títol mundial. Després que la setmana passada a l'Aràbia Saudita la tensió aconseguís la seva cota més alta, amb maniobres duríssimes en pista, sancions i polèmiques, els dos pilots, que en podi de Jeddah ni es van mirar, han hagut de comparèixer junts a la roda de premsa prèvia al Gran Premi d'Abu Dhabi. Max i Lewis arriben empatats a punts i aquest diumenge es jugaran el títol a una sola carta. El neerlandès és líder en comptar amb una victòria més (9) que el seu rival. Serà campió si acaba per davant d'Hamilton... però també si cap dels dos acaba la carrera.\nDesprés de signar una temporada excel·lent, Verstappen podia haver decantat el Mundial fa setmanes, però la reacció de Hamilton i Mercedes, guanyadors dels tres últims grans premis, ha reduït al no-res els 19 punts d'avantatge que tenia el de Red Bull a Mèxic. A Jeddah Max va rebre una penalització de cinc segons per treure avantatge per fora de la pista mentre lluitava contra Hamilton, que va cridar-li “totalment boig” per ràdio. Després de la carrera, va ser castigat amb uns altres 10 segons pel seu ‘brake test’, en frenar bruscament davant de Lewis, que va impactar per darrere.\n“Hem tingut moltes victòries i bons moments enguany, hem estat molt competitius com a equip, podem estar satisfets i orgullosos. Serà una carrera excitant i volem acabar la temporada de la millor manera possible. Hem perdut una mica de ritme en les últimes carreres però espero que no sigui el cas aquest cap de setmana”, ha subratllat aquest dijous Verstappen, que es considera agreujat per les últimes decisions de la FIA: “Crec que a Aràbia només estava competint fort. El que va passar, per mi, no mereixia cap penalització i les altres dues persones que ho van fer no en van rebre cap. Les crítiques sempre són aquí. Però és injust que em tractin de manera diferent als altres pilots. Clarament, uns altres poden sortir-se amb la seva, i jo no”, ha lamentat.\nToc d'atenció de la FIA\nEn una roda de premsa amb molta morbositat, Verstappen i Hamilton han tingut una reacció molt diferent quan se'ls ha preguntat sobre la nota que el director de carrera de la FIA Michael Masi ha enviat els equips, advertint-los sobre el risc de desqualificació en cas de “conducta antiesportiva” o accidents provocats. "Està bé que prenguin precaucions, perquè aquest tipus de situacions ja han ocorregut en el passat. Però no gasto energies a pensar que el Mundial no es decideixi de manera neta", ha valorat Hamilton. Verstappen ha estat més contundent: "Sé el que està a la normativa, no necessiten recordar-nos-ho. No han afegit res nou".\nL'anglès, que aspira a la seva vuitena corona, rècord absolut en la F1, prefereix centrar-se en l'aspecte esportiu: "Fa uns mesos no pensàvem a arribar fins a l'última carrera braç a braç en la lluita pel títol. És sensacional perquè hem culminat una remuntada sorprenent. Si ho aconseguim seria tremend, molt especial per a l'equip", ha assenyalat.\nMés abrigallat que mai per Mercedes, Hamilton compta amb un altre aliat ‘invisible’ però molt incòmode per al seu rival de torn: El poderós ‘lobby’ de la premsa anglosaxona, que en el seu moment va ser un malson per a Alonso quan barallava amb Lewis a McLaren i ara recela de Verstappen. Autosport, la publicació de referència per als britànics, va més enllà i reclama a Max joc net. "Si us plau, si us plau, no ho facis. Amb el ritme de Hamilton i Mercedes, tal vegada està en la teva ment un altre xoc que tregui als dos cotxes fora i et doni el teu primer títol. Costa creure que no estigui en els teus plans", s'atreveixen a dir en una carta oberta dedicada al de Red Bull i que lògicament ha indignat a l'afició ‘orange’.\n"Un accident? Com a pilot mai penses en això", assegura Verstappen. “Naturalment, un sector dels mitjans no para de parlar d'aquestes coses, però jo només penso a sortir a la pista per a fer-ho tan bé com sigui possible. Jo només intentaré guanyar el diumenge”.\nbruno martin. olot/girona


El Consell Comarcal d’Osona col·labora per primera vegada amb la Gala Osonenc de l'any que organitza El 9 Nou i atorga el Premi Promesa, que aquest any ha recaigut en un jove pianista, Joan Espuny Parés.\nA causa de les restriccions sanitàries enguany no es va fer la gala en un teatre de la comarca sinó que els premis es van lliurar al plató d’El 9 Tv.\nEl president del Consell Comarcal, Joan Carles Rodríguez, va ser l’encarregat de lliurar el premi i va explicar que “la voluntat del Consell és que cada any es premiï una persona que hagi destacat en algun àmbit, aquest any ha estat el musical però tenint en compte que a la comarca hi ha molt talent, en properes edicions no serà difícil trobar noves promeses”.\nJoan Espuny Parés és vigatà i justament ahir, dia en què se li va lliurar el Premi Promesa, complia 18 anys. Va estudiar al Col·legi Escorial-Vedruna i al Col·legi Sant Miquel dels Sants. Els estudis musicals els ha fet a l’EMVIC i al Conservatori Superior del Liceu de Barcelona, on actualment està fent el Grau Superior, especialitat piano. Espuny va estar 5 anys a l’Escolania de Montserrat on va estudiar piano i orgue.\nMalgrat la seva joventut, Joan Espuny té títols de l’Associated Board of the Royal Schools of Music (ABRSM) especialitat piano, orgue i teoria musical, ha assistit a classes magistrals, ha participat en nombrosos concerts i té diversos premis:\nPremi Stagnum per a joves intèrprets 2015, Santa Maria de l’Estany.\nBeca de la Fundació Ferrer-Salat 2019 del Conservatori Superior del Liceu.\nPrimer premi en el concurs de Joves Intèrprets de Catalunya, Vilafranca del Penedès, juliol de 2019.\nActualment, en Joan fa de pianista acompanyant de la Coral Canigó i El Cor Cabirol.\nEnllaç al vídeo dels Premis Osonenc de l’Any 2019:\nLa fotografia és d'El 9 Nou.


Una confusió marca la gala de la Fonteta\nAITOR OROZCO - 22/09/2019\nEra una nit de les més fluixes viscudes en la Font de Sant Lluís. Acostumats a una gala amb gran desplegament de mitjans i uns espectacles de gran altura, el viscut enguany en la gala d'elecció de Falleres Majors de València i Corts d'Honor ha deixat bastant que desitjar.\nMés enllà d'una organització que haurà de treballar els errors per a futures ocasions, es va viure un fet insòlit pel qual va quedar marcada esta gran cita. La megafonia no era la millor possible i els nervis de les candidates van portar a una confusió que va suposar que una candidata isquera durant la lectura del veredicte quan el secretari general no havia dit el seu nom sinó un molt similar.\nEs va detectar l'error en el moment pel que després de la finalització de l'acte, amb l'himne regional, es va haver d'esperar per a les fotos protocol·làries a l'espera que s'esclariren els fets.\nAmb l'intercanvi de candidates realitzat entre bastidors i resolta la malifeta van poder atendre els mitjans les 26 afortunades que viuran un any com a màximes representants de les falles de 2020.\nLes 13 infantils triades van ser: Martina Bellver, Amelia Ricart, Carla Sahuquillo, Carla García, Natalia Vilanova, María Ayora, Cristina Patricia Marcos, Sara Rivas, Begoña Bonastre, Blanca Chaparro, Carla López, Claudia Guillén i Gabriela García.\nI les 13 majors triades pel jurat: Paula Navarro, Anna Adela Dugann Déborah Pascual, Consuelo Llobell, Helena Espert, Andrea Grau, Marta Tejedo, Yasmín Espí, Raquel Nebot, Yéssica Iranzo, Andrea Cea, Claudia Rodríguez i Marina Fagoaga.\nDesprés d'una intensa nit de nervis per a les candidates algunes veuen que es tanca un cicle en quedar-se en el camí mentre que unes altres, les 26 afortunades, continuaran amb les proves plantejades per sengles jurats fins al pròxim 16 d'octubre quan la trucada de l'alcalde revelarà els noms de les Falleres Majors de València de 2020.


Sor Cristina, guanyadora de "La Voz" italiana - Arquebisbat de Barcelona\nSor Cristina, guanyadora de “La Voz” italiana\nLa monja ursulina afirma que "tot això ha passat perquè a fora hi ha una set d’alegria, d’amor, una set d’un missatge bell i pur”\nSor Cristina Scuccia, la revelació de la versió italiana de “La Voz”, es va proclamar aquest dijous guanyadora del programa. Per a celebrar-ho, va convidar a tot el públic a resar conjuntament un Pare Nostre. “El meu somni és pregar tots junts agafats de la mà. Vull que Jesús entri aquí dins, entre nosaltres”, va dir Scuccia abans d’iniciar una oració que va ser acompanyada per alguns i respectada en silenci per tots.\nLa monja ursulina va aconseguir tocar el cel gràcies al 62% dels vots emesos per l’audiència, que li van concedir, a més, un contracte discogràfic amb la productora Universal.\nSet d’alegria i amor\nAbans, però, es va viure una gala final apassionant. El punt àlgid del programa es va viure quan Sor Cristina, acompanyada i animada per algunes de les seves germanes ursulines, va cantar una cançó pròpia. Lungo la riva, un tema rítmic i d’estètica gospel.\nFinalitzada l’actuació, una de les grans referents de la música italiana, la cantant Raffaella Carrá, va assegurar que Cristina havia nascut per “viure sobre un escenari”. Va preguntar-li si era una veritable religiosa i què pensava del Papa Francesc. La seva resposta va ser eloqüent: “Tot això ha passat perquè a fora hi ha una set d’alegria, d’amor, una set d’un missatge bell i pur”.\nUna vida de conte de fades\nCom en un conte de fades, una noia somia en ser una cantant famosa, participa sense èxit a càstings de programes caçatalents. Però ella insisteix, fins que arriba l’edició italiana de La Voz, en la segona cadena pública italiana. I es converteix en un fenomen aclamat pel públic i adorat pel jurat. Sor Cristina comença a brillar amb llum pròpia, les seves mencions acaparen Twitter durant el programa cada dimecres i el seu vídeo de debut el veuen 50 milions de persones.\nCristina va viure fins als 19 anys als peus del volcà més alt d’Europa, l’Etna, en una localitat de 30 mil habitants de la Sicília oriental. Pare obrer, mare mestressa de casa. Tenia nuvi i freqüentava la Universitat. El 2008, va actuar en un musical sobre la Congregació de les Ursulines i va decidir quedar-se a l’Acadèmia artística de la mateixa congregació, dirigida per Claudia Koll, exactriu eròtica que va canviar de carrera després d’una sobtada conversió. Allí va decidir fer-se novícia.\n“Tinc un do i us el dono”, es va presentar amb la timidesa de qui no està acostumat als focus. “Espero d’un moment a l’altre la crida del papa Francisco, bromejava, diu que cal obrir-se al món. Vinc a testificar que Jesús és alegria”.


S'ha publicat l'edició 2018 del Rànquing de Taiwan (NTU Ranking) — Escola Superior d’Enginyeries Industrial, Aeroespacial i Audiovisual de Terrassa. ESEIAAT — UPC. Universitat Politècnica de Catalunya\nS'ha publicat l'edició 2018 del Rànquing de Taiwan (NTU Ranking)\nLa UPC es posiciona entre les 100 millors universitats del món en quatre disciplines.\nEl 10 d'octubre s'ha publicat l'edició 2018 del Performance Ranking of Scientific Papers for World Universities. Editat per la National Taiwan University (NTU), és conegut també com a NTU Ranking o Rànquing de Taiwan.\nA més de la classificació general, l'NTU publica també sis classificacions per camps i catorze per disciplines.\nLa UPC es posiciona al lloc 445 de la classificació general, i es col·loca entre les 100 primeres institucions en Enginyeria de Telecomunicacions, Elèctrica i Electrònica, Enginyeria Civil, Matemàtiques i Ciències de la Computació.


Toni Francés presenta els avals a candidat a la secretaria general del PSPV de la provincia d'Alacant\nToni Francés ha presentat davant la Comissió Provincial d'Ètica i Garanties el màxim d'avals necessaris per a optar a la candidatura de secretari general Provincial del PSPV-PSOE d'Alacant • "La recollida d'avals ha superat les nostres expectatives més optimistes. I només puc donar gràcies pel gran suport", ha assenyalat Francés\nTags: PSPV-PSOE, Toni Francés\nFrancés ha assenyalat que “ací no elegim només un secretari general de portes endins, el triem també de portes fora. La societat necessita un PSOE fort en totes les seues estructures per a consolidar i reforçar governs i la capacitat de millorar la vida de les persones”.\nEl candidat a secretari general del PSPV a la provincia d’Alacant Toni Francés, acompanyat dels dos representants de la seua candidatura, Vanesa Moltó i Rafael López, així com de militants de les diferents comarques alacantines, ha mostrat el seu agraïment a la militància socialista per la il·lusió que “tots estem posant en aquest procés de primàries. El veiem en les trobades que estem realitzant, amb propostes, iniciatives i diàleg i, també ho hem vist en la recollida d’avals”.\nEn opinió de l’alcalde d’Alcoi Toni Francés, “estem donant una lliçó de democràcia interna. Aquest partit està de gom a gom de ganes d’enfortir-se, d’unir-se en projectes útils per a la societat, i això és una cosa que hem d’aprofitar de cara als reptes que tenim per davant”.\n“La recollida d’avals ha superat les nostres expectatives més optimistes. I només puc donar gràcies pel gran suport”, ha assenyalat Francés.\nElecció de portes endins i de portes a fora\nEn aquest sentit, el candidat socialista ha afirmat que el 16 de gener 2022 -data de l’elecció per primàries del secretari general- “els militants prendran una decisió amb plena consciència i llibertat. Triaran projecte, triaran trajectòries polítiques i qui serà la referència interna i externa del partit socialista a la província”.\n“Ací no elegim només un secretari general de portes endins, el triem també de portes fora. La societat necessita un PSOE fort en totes les seues estructures per a consolidar i reforçar governs i la capacitat de millorar la vida de les persones”, ha afirmat Francés.\nTROBADES AMB MILITANTS DE LA PROVÍNCIA D’ALACANT\nFrancés continuarà avui mateix amb un acte en la seu socialista de Crevillent i una trobada a Sant Isidre. Demà, Francés mantindrà també trobades a Callosa d’en Sarrià, Finestrat, La Vila Joiosa, Calp i dos actes a Benidorm, un amb membres de joventuts socialistes i un altre en la seu socialista.


La Fura dels Baus grava CD a la Segarra\nHan estat enregistrant la música de l’espectacle "Free Bach 212", que s’ha representat arreu d’Espanya i aquest 2018 ho farà a tot el món\nDel 29 de gener a l’1 de febrer, la Fura dels Baus va estar enregistrant la música del seu últim espectacle – Free Bach 212 – a la comarca de la Segarra. Ho van fer a l’estudi de qui és el tècnic de so de la companyia, David Casamitjana i envoltats d’un entorn rural que casa a la perfecció amb la temàtica del seu espectacle. I es que, malgrat les aportacions experimentals de La Fura, Free Bach 212 gira entorn a la Cantata dels Pagesos de Johann Sebastian Bach, una trama que narra la història d’un poble pagés de la Saxònia del S.XVIII.\nDes del 2016, Free Bach 212 ha passat per centenars d’escenaris espanyols i, en aquest 2018 obrirà noves fronteres amb actuacions a Mèxic, França i altres països d’arreu del món. A diferència d’altres espectacles de La Fura, Free Bach deixa una mica de banda l’espectacularitat escènica, però el seu caire festiu i optimista, sumat al treball que fan els 14 membres de l’equip, el porten a ser un dels més potents de la companyia.\nLa Segarra, doncs, haurà estat el bressol del CD de l’espectacle Free Bach 212. Un àlbum que es presenta com un gran projecte experimental on conviuen la música barroca, el flamenc i l’electrònica.


Holiday home Jørgen Hedesvej Thisted Dinamarca - Ofertes d'hotels amb els MILLORS DESCOMPTES EN LÍNIA\nHoliday home Jørgen Hedesvej\n-, Norre Vorupor, Thisted, Dinamarca, 7700 - Veure al mapa\nConvenientment situat a Norre Vorupor, Holiday home Jørgen Hedesvej és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Holiday home Jørgen Hedesvej, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes.\nGaudiu de les comoditats d'alta gama com ara calefacció, balcó/terrassa, aparell de televisió, TV satèl•lit/cable, nevera per tal de relaxar-vos després d'un cansat dia. Les instal.lacions d'oci de l'hotel, que inclouen bany, sauna, sauna estan dissenyades per escapar i relaxar-se. Si buscau un allotjament còmode i adequat a Norre Vorupor, faci de Holiday home Jørgen Hedesvej la vostra llar.


L'empresa Clece de Florentino Pérez exigeig una compensació econòmica a l'Estat per la disminució d'ingresos durant el coronavirus a les residències que gestiona. Els voltors volen fer negocia amb els nostres avis i àvies.\nL’empresa Clece, dedicada a gestionar residències de gent gran, entre altres serveis, exigeix compensacions econòmiques a les administracions per la disminució d’ingressos a causa de la pandèmia i les morts d’avis i àvies afectats pel coronavirus.\nL’empresa, filial d’ACS, una de les companyies capdavanteres de l’Ibex35 i presidida per Florentino Pérez, pretén així fer negoci sobre les milers de morts d’un dels sectors de la població que més han sofert la Covid-19 com és la gent gran. Com si els nostres avis i àvies fossin mera mercaderia.\nNo obstant, no sorprèn que Florentino Pérez posi les seves arpes capitalistes sobre aquest sector aprofitant la crisi sanitària per a treure més beneficis per al seu conglomerat d’empreses. En aquest sentit, fa unes setmanes ell mateix exigia al Govern una altra indemnització per la caiguda de trànsit a les autopistes a causa de l’Estat d’alarma.\nEt pot interessar: Florentino Pérez exigeix al govern una indemnització per la caiguda de trànsit a les autopistes\nDes de Clece asseguren que "els costos derivats de la crisi sanitària s’han elevat a més de 7 milions d’euros des de l’inici de la pandèmia", en quan a la part que pertoca de les residències.\nEs calcula que en el conjunt de l’Estat espanyol un 71% de les residències són privades, un total de 3844 centres, els quals, una gran part són gestionades per empreses com la de Florentino Pérez. Però Clece, o més aviat ACS, no és l’única gran companyia que va veure un escletxa per a pastar fortuna, tal com explica\nJoe Molina en aquest article.\nEmpreses com DomusVi, Orpea, Amavir, Ballesol, Sacyr o la mateixa Clece abans esmentada són les principals companyies que controlen el sector de les residències, conformant un complex entramat financer amb la finalitat de presentar suculents beneficis a costa d’una baixa qualitat en un dels serveis més essencials, i aprofundida de manera exponencial durant aquest mesos de pandèmia.\nA més, l’enriquiment d’aquestes empreses passa també per una situació de precarietat laboral de les auxiliars i demés treballadores. Amb plantilles reduïdes al mínim en els moments de major càrrega de treball com són les higienes i amb tasques que no pertoquen als auxiliars com l’atenció més cognitiva cap als residents o el servei de bugaderia. Mentre, els empresaris s’emporten els seus bons calerons que paguen les families per necessitats tant bàsqiues com el dret a l’atenció dels més grans. Una situació de precarietat que, amb l’emergència del Coronavirus, s’ha multiplicat per mil degut a la gran quantitat de baixes que han sofert els profesionals sanitaris de les residències.\nEt pot interessar: Diari d’una auxiliar de residència en temps d’Estat d’alarma\nEnfront això, avui és més necessari que mai lluitar perquè totes les residències privades passin a ser part d’una xarxa de residències públiques i gratuïtes sota controls de les treballadores i treballadors i familiars de residents. Perque les nostres vides valen més que els seus beneficis.\nFlorentino Pérez / Situació a les residències / Crisi coronavirus / Crisi sanitària / Món obrer / Capitalisme / Societat


Última classe del curs amb en David Lienas – La cuina de casa\nÚltima classe del curs amb en David Lienas\nTot i que segurament molts ja sereu de vacances, el mes de juliol al Bonpreu encara fan classes. Ens han reservat places a tota la colla pel taller amb en David Lienas el divendres 23 de juliol a les 18h de la tarda.\nEn aquesta ocasió en David farà un monogràfic de cuina amb fruites, receptes fresques i molt adequades pels àpats calorosos d’estiu.\nPer apuntar-vos fem com sempre, deixeu un comentari aquí amb el vostre nom, cognom i un e-mail de contacte i aniré fent llista, ok?\nLlista apuntats: Mercè Vallcorba, Margarida Vilaró, Anna Genís, Montse Gutiérrez, Núria Puig, Coral Lopez, Gemma Morell, Anna Muñoz, Josep Àngel Guimerà, Isabel Bravo, Joan Jové, Àngels Mariano, Meritxell Ventura, Sefa Costa, Alexandre Tomas, Gemma Moral, Carme Arce, Sara Maria Aixàs, Maria Mercè Aixàs, Teresa Suñer, Joan Palou, Maria Rodríguez, Teresa Pérez, Xavi Valls, Roser Soley i Gemma Clofent.\nVinga, animeu-vos, que aquesta serà l’última classe abans de l’estiu. Així ens acomiadem fins el setembre i ens expliquem els plans de vacances!\n34 comentaris a “Última classe del curs amb en David Lienas”\n5 de juliol de 2010 a les 8:01 am\nPer horari no podem assistir… mira que ésllàstima. En la meva humil opinió no són horaris pensat per als que treballem d’oficina… 🙁\nLlegirem les cròniques perque segur que serà tan interessant com sempre!! 🙂\n5 de juliol de 2010 a les 8:03 am\nHola Gemma, ens pots apuntar, Roser Soley, Xavi Valls.\n5 de juliol de 2010 a les 8:06 am\nHola Gemma, ens pots apuntar a Teresa Pérez i a mi???\n5 de juliol de 2010 a les 8:25 am\n5 de juliol de 2010 a les 11:11 am\nM. Teresa (la mare)\n5 de juliol de 2010 a les 11:29 am\nQue bé!!! Em pots apuntar a mi i a la meva germana??? Gràcies Gemma\n5 de juliol de 2010 a les 12:15 pm\nEns pots apuntar a l’Anna Genis i en amí, Carme Arce.\n5 de juliol de 2010 a les 1:23 pm\nHola Gemma, aquesta penso que si, apunta’m please.\n5 de juliol de 2010 a les 2:22 pm\nHola, Gemma, me encantaria asistir al taller de David Lienas, me lo ha comentado Gloria este taller. Aprovecho para felicitarte por el blog, madre mia que de artistas de la cocina existen!!!\n5 de juliol de 2010 a les 2:25 pm\nAlex, m’has de dir el teu cognom i t’apunto! I quina Glòria és?\n5 de juliol de 2010 a les 5:41 pm\nGemma! Jo hi aniré el dia 16 amb la meva cosina… A veure si el proper cop ho fem coincidir i us coneixo a tota la colla.\n5 de juliol de 2010 a les 6:33 pm\nHola guapa!! em sap greu, però aquesta no podré anar.\nEns veurem la propera.\nUn peto y gràcies per avisar.\n5 de juliol de 2010 a les 6:57 pm\nHola Gemma, em pots apuntar, sisplau?\n5 de juliol de 2010 a les 8:15 pm\nA mi també m’agradaria apuntar-me … si encara es pot 😉\n5 de juliol de 2010 a les 10:16 pm\nHola Gemma, si estem a temps ens pots apuntar en Joan i a mi. Gràcies\n6 de juliol de 2010 a les 1:10 am\nHola Gemma, no he asistit mai a cap clase del David, m’agradaría apuntar-me i així us podría coneixer.\n6 de juliol de 2010 a les 8:19 am\nAquet cop no podrem venir, esperem les receptes\n6 de juliol de 2010 a les 9:33 am\nMuchas gracias, mi nombre es Alexandre Tomas, y la Glòria es del cafe de nit!!!\n6 de juliol de 2010 a les 11:06 am\nHola Gemma. Em podries apuntar. Sóc l’Anna Muñoz. Moltes gràcies.\n7 de juliol de 2010 a les 12:40 am\nPots donarme l’adressa…….\n7 de juliol de 2010 a les 12:41 am\nUn altre vegada soc jo.\nPerdona amb una vegada tinc prou\n7 de juliol de 2010 a les 9:40 am\nIsabel, si cliques s’obre l’enllaç al Bonpreu veuràs tota la informació 😉\nL’adreça és C.Sicilia,370-376\n7 de juliol de 2010 a les 5:27 pm\nSi ho haguessiu fet abans del 20 potser m’hauria animat però és massa tard, estaré…. HOLIDAYS!!!!\nGràcies i compto amb tu a partir de dissabte 10, més ben dit, la meva coca de cireres compta amb tu!\n7 de juliol de 2010 a les 6:06 pm\nHola Gemma, el meu missatge no és per apuntar-me , ja m’agradaria . No passa res si dius Pomada , era una broma . Els Ciutadellencs no ho diuen mai , i els hi fa fins i tot una mica de ràbia a segons qui , supòs que no són tots. Quan ho deim sempre ens diuen , ” no es diu Pomada es diu gin amb llimonada de Mallorca havies de ser . Ells en diuen ” gin amb llimonada” o ” ginet” i si a més li poses una mica de soda i una pell de llimona li diuen ” pellofa”, encara que si demanes Pomada també saben que és , je,je……\n8 de juliol de 2010 a les 5:05 pm\nei Gemma, que encara hi sóc a temps?\nSóc la Gemma Morell i Puigmartí.\nAlexandre Tomas ha dit:\n9 de juliol de 2010 a les 2:04 am\nHola Gemma, he visto que ya estoy apuntado, cabe la posibilidad de apuntar a una amiga?? Ella se llama Coral Lopez, muchas gracias!!!\n9 de juliol de 2010 a les 10:59 am\nÀlex, l’apunto! 🙂\n9 de juliol de 2010 a les 6:01 pm\nHOla gemma, jo també hi voldria asistir si encara hi ha lloc.\n10 de juliol de 2010 a les 6:38 pm\nSoc Montse, voldria assistir el dia 23 a les 18 h. a la clase d’en David Lienas, mai he vingut, pero us sageixo des de fa molt de temps a molts de vosaltres, espero tenir sort i poguer vindre.\n11 de juliol de 2010 a les 10:44 pm\nCara’m si que hi ha novetats! m’hi pots apuntar? hi soc a temps? gràcies!\n14 de juliol de 2010 a les 9:13 am\nEncara queden places lliures? M’hi pots apuntar?\n15 de juliol de 2010 a les 3:36 pm\nGemma borra’m de la llista que no hi podré asistir.\n15 de juliol de 2010 a les 3:37 pm\nNuria Puig ara si.\n16 de juliol de 2010 a les 9:59 am\nGemma, encara sóc a temps d’apuntar-me al curs del David Lienas?\nHe tingut un canvi de plans que ha fet que tingui lliure el divendres 23 i em pugui apuntar el curs.


Un grup estatunidenc supera el 5% de la immobiliària Renta Corporación\nActualitzat 04/08/2016 17:28 CET\nUn grup estatunidenc ha superat el 5% en el capital social de Renta Corporación, percentatge valorat en uns 3,15 milions d'euros, segons ha informat aquest dijous la immobiliària en un comunicat.\nLa firma nord-americana reforça així la seva aposta per la companyia en la qual va desembarcar el mes de maig passat, després de comprar un paquet d'accions al seu president, Luis Hernández de Cabanyes, i en què ha anat augmentant de mica en mica la seva participació.\nEn concret, el grup, a través de Morgan Stanley, té un paquet d'1,73 milions d'accions de Renta Corporación, segons els registres de la Comissió Nacional del Mercat de Valors (CNMV).\nLa seva entrada en la companyia dedicada a comprar i rehabilitar immobles per després vendre'ls s'ha produït després que l'empresari Baldomero Falcones també apostés per la companyia amb la compra d'una participació del 5% que estava en mans de la Sareb.\nFalcones ha entrat a formar part del consell de la companyia, no així la firma estatunidenca, l'estratègia de la qual passa per invertir en firmes "que presentin perspectives de revaloració a mitjà i llarg termini sense entrar en els seus òrgans de govern".\nRenta Corporación va tancar el primer semestre de l'any amb un benefici net de 2 milions, la meitat que un any abans, quan va comptabilitzar extraordinaris, però que llança un increment del 81% en cas de descomptar els aquests atípics.\nLa firma té una cartera de projectes en curs (drets d'inversió i existències per a la venda) valorada en 245,8 milions d'euros, import un 15% superior al del tancament del 2015. En la seva majoria s'ubiquen a Madrid i Barcelona.


A l'estiu, prunes per a la teua salut | Valencia Extra\nA l'estiu, prunes per a la teua salut\n07/07/2017 - Redacció AMIC\nLa primavera, i sobretot l’estiu, és l’època de l’any en què hi ha una major varietat de fruita i verdures. Tenint en compte que la fruita d’estiu sol ser més refrescant i té un contingut d’aigua més elevat, cal aprofitar aquesta disponibilitat de recursos que tenim. Una d’aquestes delicioses fruites de temporada són les prunes que, encara que les puguem trobar de diferents colors i varietats, aportaran sempre una sèrie de beneficis i propietats al nostre organisme que us detallem a continuació.\nEl principal tret característic de les prunes és que són un fruit ric en fibra, cosa que ajuda a regular el nostre trànsit intestinal. Així mateix, tot i que la seua aportació de vitamines és moderada, té una acció antioxidant gràcies a les petites quantitats de provitamina A i vitamina E, que contribueixen a la salut del sistema immunològic, així com a l’estat de la pell, la vista i els cabells, entre altres. En canvi, quant a minerals, les prunes destaquen pel potassi, un component necessari per a la transmissió i generació dels impulsos nerviosos i per a l’activitat muscular.\nConcretament, les prunes morades o vermelles contenen antocianina, un component amb un alt poder antioxidant i antisèptic que ens servirà per a bloquejar els efectes nocius dels radicals lliures, així com combatre processos infecciosos.\nAixí doncs, d’ara fins al setembre podrem gaudir d’aquesta magnífica fruita beneficiosa, un aliment tan versàtil que el podrem consumir en melmelades, sorbets, pastissos, deshidratat, en suc o de la manera tradicional, a mossegades.


Votació pressupostos participatius\nEts aquí:Votació pressupostos participatius\nDilluns, 23 Setembre 2019 12:32\nFins al 25 d’octubre (majors de 14 anys empadronats)\nFase de votació dels segons pressupostos participatius de l’Ajuntament de Castell-Platja d’Aro, entre 15 propostes, del 23 setembre al 25 d’octubre de 2019 (ambdós inclosos). Poden participar-hi tots els empadronats al municipi abans de l’1 de juliol d’enguany i que tinguessin un mínim de 14 anys a 31 de desembre de 2018, i votar fins a un màxim de tres propostes. El consistori hi destina 150.000 euros en matèria d’inversions, i s’executaran tantes propostes com sigui possible dins d’aquesta partida, en funció de quin sigui l’ordre de les més votades.\nEs pot votar a tothora mitjançant el portal en línia (web). Simultàniament hi ha quatre punts municipals d’accés públic per poder-ho fer en línia, ubicats a Platja d’Aro (Oficina de Turisme i Oficina d’Atenció al Ciutadà), a Castell d’Aro (Oficina d’Atenció al Ciutadà) i a S’Agaró (Ca La Generosa -l’edifici on hi ha Correus i Televisió Costa Brava-). També es poden omplir butlletes de paper i desar-les a les urnes instal·lades a l’Ajuntament, Biblioteca Mercè Rodoreda, Centre Cívic Vicenç Bou i escoles Fanals d’Aro i Els Estanys (Platja d’Aro); Oficina d’Atenció al Ciutadà, Escola Vall d’Aro i Institut Ridaura (Castell d’Aro); i a Ca La Generosa (S’Agaró).\nLes butlletes també es poden desar a l’estand mòbil amb presència als tres nuclis del municipi. Platja d’Aro: divendres 27 de setembre i 18 d’octubre (10-12 h) al mercat municipal, dimecres 2 d’octubre a l’Escola Fanals d’Aro, i dimecres 9 d’octubre a l’Escola Els Estanys (a l’inici i cloenda de la jornada escolar). Castell d’Aro: dimarts 8 d’octubre (17.30-19 h) a la Plaça Poeta Sitjar, i dimecres 16 d’octubre a l’Escola Vall d’Aro (a l’inici i cloenda de la jornada escolar). S’Agaró: dissabte 5 d’octubre (12-14 h) a l’Avinguda de Platja d’Aro.\nLes propostes finals són: arranjar el Camí Vell a Can Cuc; il·luminar el Camí vell de Santa Cristina d’Aro al Cementiri Vell; furgoneta elèctrica per a l’àrea d’Esports; canviadors infantils a tots els equipaments públics; cistelles de corfbol a Riuet, Platja Gran; parc de lleure per a gossos a l’entorn del carrer Pere Quart; estàtua d’homenatge a Ray Harryhausen a Sa Conca; estàtua d’homenatge a l’actor Bill Murray; penjadors per als lavabos públics; ampliació del nombre de papereres al nucli antic de Castell d’Aro; i de bancs al carrer Luxemburg de Platja d’Aro; parc infantil a la zona de Pinell; millora de la parada d’autobús de l’Av. Castell d’Aro amb carrer Estrasburg; millora de la zona d’exercici físic a l’aire lliure al Passeig Marítim i; instal·lació de xarxes de vòlei a Riuet, Platja Gran.\nVotació final dels segons pressupostos participatius\nDel 23 setembre al 25 d’octubre per a majors de 14 anys a 1 de gener, empadronats abans de l’1 de juliol\nElecció d’un màxim de tres accions entre les 15 propostes finalment seleccionades\nL’Ajuntament hi destinarà 150.000 euros en accions de l’àmbit de les inversions\nInformació: regidoria de Participació Ciutadana · T 972 818 341 · participa@platjadaro.com · web\nLlegir 245 vegades\nFons Municipal d’Art 2011-2019\nPla de Formació per a Entitats Esportives\nPle municipal ordinari · Dimecres 23 d'octubre\nBan Municipal 21 d'octubre de 2019\nCicle de Cinema Infantil en Català\nMés en aquesta categoria: « Programa de Garantia Juvenil 2019\tBan Municipal 21 d'octubre de 2019 »


David "comença un canvi en el qual la unitat popular és ferma"\nEl Poble és Savi: Aquesta nova entrega volem comentar amb els nostres veïns d’Alcoi dels resultats electorals • Volem conèixer com interpreten els resultats electorals en general i els resultats d’Alcoi en concret. Anem allà. Parlem amb David.\nDavid és un jove alcoià que ha estat vivint durant els últims anys en diversos països. El seu projecte de futur, ens comenta, és anar Anglaterra per tal d’estudiar anglés i d’obrir-se un camí de futur: “ací en Espanya les oportunitats són molt limitades, allí les condicions laborals no són millors, però sí que hi ha oportunitats”.\nEns comenta que contempla els resultats electorals amb alegria i il·lusió: “ha començat un canvi en el qual la unitat popular està fent-se cada dia més ferma. A més, en aquest canvi les protagonistes seran les dones, com estan demostrant grans figures polítiques com Mònica Oltra, Ada Colau i Manuela Carmena”.\nEn Alcoi valora principalment l’èxit de Guanyar, plataforma que “va a donar un nou enfoque a la forma de fer política. A més, té un programa polític molt complet i un equip de gent professional molt preparada en tots els sectors: esports, indústria, paisatge, economia, educació… Per altra banda, citant a Eduardo Galeano, pense com ells: molta gent xicoteta en llocs xicotets fent coses xicotetes poden canviar el món”.\nDavid considera que el PP, malgrat la seua forta caiguda, no ha eixit molt malparat pel fet de “tindre al seu costat a Ciutadans, que és un producte de màrqueting amb la finalitat de continuar la mateixa forma de governar i mantindre les cadires d’alguns. El que més em preocupa en política és la despreocupació de la gent pel seu veí. No solem valorar com el nostre veí està passant-ho de mal fins que ens posem en la seua pell. Eixa és la nostra assignatura pendent”.


Casal de Cultura Can Gelabert, Binissalem: de juny 2018\nCAN GELABERT I EL PARC DE LA RECTORIA, ESCENARI DE LES NITS A LA FRESCA DE BINISSALEM 2018\nLes Nits a la Fresca de Binissalem arriben un any més puntuals a la seva cita, amb una oferta cultural variada on la música i l’art contemporani en són protagonistes, amb el Casal de Cultura Can Gelabert i el Parc de la Rectoria com a escenaris.\nLa programació s’inicia aquest divendres dia 29 de juny a les 21:30h amb el concert de la Coral 3x4 de Binissalem que du per títol “La revolució als anys 60. El maig del 68”, mentre que dijous 5 de juliol a les 21 hores actuarà Germans Tanner, projecte musical liderat per Joan Carles Palou (ex El Primer Tercio) amb el qual ja ha enregistrat dos discs, “Incidents” (Blau-Discmedi, 2015) i “Automòbils per camins daurats” (Blau-Discmedi, 2017).\nDijous dia 12 de juliol a les 21 hores a Can Gelabert es durà a terme el concert de la cantant Marga Rotger, acompanyada per la Banda de Música de Binissalem, mentre que dijous dia 19 a les 21 hores, arribarà a Can Gelabert Magnòlia, de la mà de Joan Castells (Petit) i Noemí Garcies (Gran Sol).\nDissabte dia 28 de juliol a les 21 hores es durà a terme a Can Gelabert la inauguració de les exposicions “El viaje”, del Col·lectiu Fueradcarta i “El Papel del paisaje”, de Montserrat Gómez-Osuna i López Moral i "Al hilo de la conversación”, d’Imma Mengual. La inauguració comptarà amb l’actuació del grup Blues Beer Band.\nDijous, 2 d’agost a les 21h actuarà a Can Gelabert el grup de fusió (reggae jamaicà i música tradicional africana) Baobab Roots, els membres del qual provenen de diferents indrets del món: Mallorca, Senegal, Congo, Argentina o França.\nDijous dia 16 d’agost a les 21 hores es representarà l’espectacle "Ai, Federico García". Un recorregut musical per la vida i obra de Federico García Lorca, amb muntatge a càrrec de Pedro Andreo.\nLlavors, les Nits a la Fresca es traslladaran al Parc de la Rectoria: dijous 23 d’agost a les 21 hores amb el concert del grup vocal català IN CRESCENDO (guanyadors de la segona edició del concurs Oh Happy Day de TV3) que presentaran el seu darrer disc i espectacle, "Ínfimit".\nDijous dia 30 d’agost a les 21 hores, també al Parc de la Rectoria, arribarà la darrera cita de les Nits a la Fresca del 2018 de la mà de la cantant Lídia Pujol. Acompanyada del contrabaixista Miquel Àngel Cordero, oferirà un recital de cançons compromeses amb la necessitat de confrontar la injustícia. El repertori inclourà temes com “La mala reputació” de Georges Brassens, “País petit” de Lluís Llach, “Todo cambia” de Julio Numhauser o “Nada de nada” de Cecilia.\nL’entrada a tots els espectacles és gratuïta, i com de costum s’oferirà gelat artesà als assistents.\nEL COR CANTILENA, EN CONCERT A CALS AGUSTINS DE BINISSALEM DIA 28 DE JUNY\nAquest dijous dia 28 de juny a les 20:30 hores, el Cor Cantilena oferirà un concert a la capella de Cals Agustins de Binissalem (C/ Canonge Barceló). Sota la direcció d’Agustina Miquel el cor cantarà, entre d’altres, tres moviments de la Missa brevis del compositor neerlandès Jacob de Haan, peces de música tradicional africana i mallorquina o la versió en català del tema Can’t Help Falling in Love.\nPRESENTACIÓ DEL LLIBRE "PETITS I GRANS PROPIETARIS DE BINISSALEM", DE L'HISTORIADOR VALENTÍ VALENCIANO\nAquest divendres dia 15 de juny a les 19 hores es presentarà al Casal de Cultura Can Gelabert de Binissalem el llibre “Petits i grans propietaris de Binissalem. Malnoms i Toponímia”, de l’historiador Valentí Valenciano. El llibre, que analitza la tinença de bens rurals i urbans al Binissalem del primer terç del segle XIX, serà presentat per l’autor, Víctor Martí (batle de Binissalem), Andreu Villalonga (primer tinent de batle) i Antoni Pol (profesor d’humanitats).\nEl llibre, editat per Disset Edició, compta amb el suport de la Conselleria de Cultura i Esports del Govern de les Illes Balears, l’Institut d’Estudis Baleàrics i l’Ajuntament de Binissalem.\nCAN GELABERT I EL PARC DE LA RECTORIA, ESCENARI DE...\nEL COR CANTILENA, EN CONCERT A CALS AGUSTINS DE BI...\nPRESENTACIÓ DEL LLIBRE "PETITS I GRANS PROPIETARIS...


Viviendas Vallhonrat - Arquitectura Catalana .Cat\nC. Vallhonrat, 22\nHabitatges Vallhonrat 22\nLa casa Joaquima Vendrell es troba a la cantonada entre el carrer Vallhonrat i el passatge Prunera. És un edifici d'habitatges entre mitgeres que consta de planta baixa, entresòl, sis plantes i terrat. Hi ha cinc habitatges per planta, d'uns 76 m2, amb una distribució desigual. La façana s'articula des de la cantonada, de forma arrodonida, de manera simètrica. A la planta baixa les obertures segueixen un ritme regular i tenen els brancals marcats per una motllura llisa que acaben en una peça rectangular a manera de mènsules que aguanten la llinda. La porta principal, situada al carrer Vallhonrat, té un emmarcament esqueixat. Aquest nivell té el parament cobert per lloses de pedra a diferència dels nivells superiors que estan arrebossats i pintats. A partir del primer pis, la façana es doblega creant una forma triangular seguint dos eixos longitudinals al carrer Vallhonrat, i altres dos al passatge Prunera. En aquestes dues façanes totes les obertures, que segueixen un ritme regular, són allindades; al primer i quart pis hi ha un balcó corregut que ressegueix les formes triangulars. Aquest quart pis queda coronat per una cornisa i a partir d'aquest nivell, el pla de la façana retrocedeix en diagonal la qual cosa fa, que de l'últim pis només siguin visible des del carrer els cossos triangulars que, com no retrocedeixen com la resta del mur, queden a manera de torre. La cantonada, de forma arrodonida, té una tribuna que sobresurt a l'entresòl i fa de balcó al primer pis. Al primer, segon i tercer pis hi ha un volum cúbic que sobresurt, el superior menys que els altres dos, i aquí s'obren finestres. Al segon i quart pis hi ha balcons que ressegueixen la cantonada, mentre que al tercer pis hi ha dos balcons i es deixa la cantonada lliure. El cinquè pis no té balcó però està coronat per una cornisa. L'últim pis queda com si fos una torre, igual que els cossos triangulars de les altres dues façanes. El parament està pintat de blanc excepte els cossos triangulars, balcons, la tribuna i les cornises que estan pintades de vermell. Aquest joc de volums, emfatitzat amb l'ús del color, mostra la influència de l'expressionisme i del cubisme en la construcció de l'immoble. Aquest edifici és obre de l'arquitecte Ramon Puig i Gairalt. Aquí experimentà la solució de la façana que el portarà cap el gratacel de Collblanc (obra projectada el 1931), ja d'un marcat caràcter racionalista. Ramon Puig i Gairalt fou un dels arquitectes noucentistes en la seva definició de la modernitat malgrat no tant en el seu desenvolupament estilístic, li debem, per exemple, el primer projecte d'aeroport per a Barcelona.


Disseny d’etiquetes AureusLab | La Perruquera · Agencia creativa de publicitat a GironaLa Perruquera · Agencia creativa de publicitat a Girona\nDisseny d’etiquetes AureusLab\nAureusLab és una empresa que comercialitza mascaretes per a la pell fetes amb fang i algues, destinades a la venta industrial. Es tracta de productes naturals de gran qualitat, molt efectius i adaptables a diferents tractaments per a la salut de la pell: depuratius, relaxants, reafirmats o anticel·lulítics.\nA la Perruquera hem creat el logotip per AureusLab i hem dissenyat també les etiquetes dels seus tres productes estrella: la Mascareta Peel Off Golden Dust, l’Alga neta polimerizable i el Fang net polimerizable.\nEl nostre objectiu era trobar una visualització senzilla i moderna, que transmetés al mateix temps, el caràcter natural de les seves mascaretes. A partir del seu envàs de plàstic vàrem concebre i donar forma a les etiquetes adhesives que conformarien el seu packaging final.\nEls colors corporatius escollits són el daurat i el gris amb els que preteníem donar un toc elegant i que alhora transmetés qualitat i distinció als productes AureusLab. Aquí teniu el resultat:\n← Deixem de fer extensions\nLogotip de Big Arrow →


Un dia important (per mi) amb Arnaldo Otegi – pere cardús\nAvui fa un any que vam publicar a VilaWeb l’entrevista a Arnaldo Otegi. Com vaig explicar aleshores, l’havia conegut aviat farà vint anys en la campanya electoral basca. Ell era el candidat d’Euskal Herritarrok i vaig poder saludar-lo i intercanviar quatre paraules al fronton de Barakaldo, en acabar el míting. Ens vam fer una fotografia. Ara fa un any la vam repetir, amb l’amabilitat d’Albert Salamé, el fotògraf de VilaWeb. És aquesta que podeu veure a continuació.\nAra fa un any, l’entrevista em va fer una il·lusió especial. Per mi, va ser un dia important i vaig passar una mica de nervis perquè ho volia fer rebé. Ell havia passat molts anys a la presó i havia agafat un protagonisme polític gegantí des d’aquell vespre a Barakaldo. No em volia deixar de preguntar-li res i el moment polític català demanava reflexions de pes d’un referent de l’esquerra independentista com ell. Em sembla que la cosa va sortir prou bé. Ell en va quedar molt satisfet i així m’ho va fer saber el dia de la publicació. Jo, també.\nAra fa un any encara no editàvem el VilaWeb Paper i, per tant, l’entrevista només va sortir en format web. Aquesta era segurament l’entrevista que, per extensió i per vincle emocional, més il·lusió m’hauria fet tenir maquetada en Paper. De tant en tant, en aquesta vida trobes gent especial. Gent que sap veure l’espurna dels ulls dels altres. Fa uns dies, la maquetadora (i molt més) de VilaWeb Paper, la Laura Gállego, em va fer aquest regal, que avui vull compartir amb vosaltres. Gràcies, Laura!


AU BONA NIT ! (TD)\nArriba la nit i Ós està esgotat. L'única cosa que desitja és dormir. Però el seu veí, Ànec, no vol el mateix. Ell està més despert que mai, i té moltes propostes per realitzar activitats diverses ... amb Ós. Un llibre que encantarà llegir als petits en el moment d'anar a dormir ... i també als seus pares somnolents. Benji Davies, autor de La balena i L'illa de l'avi, i Jory John, s'uneixen per crear aquest divertit àlbum il·lustrat que farà que l'hora de dormir sigui un moment molt especial. Aquest llibre aconsegueix portar-nos a aquest moment del dia en què estem molt esgotats i l?únic que volem és dormir. Però llavors apareix un «veí» ple d'energia i amb insomni. Un text ple de ritme i humor que fa que el lector s'identifiqui amb els personatges. Les il·lustracions de Benji Davies capten l'energia d'Ànec i el cansament d'Ós, i l'evolució de la història cap a un final molt divertit. Els petits i els més grans de la casa es divertiran i s'identificaran molt amb aquest llibre que es convertirà en un dels imprescindibles a l'hora de dormir. «Un ós esgotat va camí del llit, però es troba amb les incursions del seu persistent amic l'ànec, que li plantejarà diferents obstacles en el camí cap al somni. Les encertades il·lustracions són fantàstiques i tendres, i es fusionen a la perfecció amb l'humor del text».- The New York Times\nSentimientos los porqués de noa (td)\nCoco libro de pegatinas\nColorea con snoopy + 100 pegatinas carlitos y snoopy los libros de la pelícu\nEstamos aquí (td)\nBELLVER FERRANDO, LOURDES / MASGRAU PLANA, FIN\nAlgo apesta (td)\nBenvingut a la família (td)\nCosas que se mueven (td)\nBella i la bèstia, la (td)\nTe'n vas ? (td)\nEn lluc esta gelos (td)\nMeu gat boleta, el (td)


Canvi horari: una hora més de somni per a 'adaptar' el rellotge a l'hivern\nLa matinada del 27, és a dir, la nit del dissabte al diumenge, a les 3 tornaran a ser les 2 pel canvi horari\nAquest cap de setmana pot optar-se per diverses opcions; una hora més de somni o una hora més de ‘festa’. La matinada del pròxim diumenge 27 d’octubre -la nit del dissabte-, a les tres del matí el rellotge tornarà arrere i tornarà a marcar les dues. Un canvi automàtic en la majoria de dispositius electrònics, com a mòbils i ‘smartwatches’, però que caldrà canviar manualment en la resta.\nEncara que en anteriors canvis horaris s’apuntava que “podria ser l’últim”, després de la decisió de la Comissió Europea d’avançar en la supressió d’aquest, ara ja se sap que no serà així. Aquesta supressió, que havia d’iniciar-se en 2019, es va posposar a 2021 davant la complicació de posar d’acord als diferents Estats membres; cadascun ha de ratificar-ho. Ací, a Espanya, encara no està clara la posició oficial.\nAquesta pròxima matinada del diumenge, com cada any, s’endarrerirà una hora el rellotge. Això es realitza, com a marca la normativa, l’últim diumenge d’octubre. Serà oficial, llavors, l’horari d’hivern.\nAmb aquest canvi horari, Espanya estableix el seu horari “normal” respecte a la seua hora oficial. La resta de l’any s’aplica l’anomenat horari d’estiu, establit per a aprofitar més la llum diürna i el corresponent estalvi energètic.\nUn canvi horari particular\nEl cas de l’Estat espanyol respecte a l’horari a la Unió Europea és particular. Encara que per posició geogràfica hauria de compartir horari amb el seu company peninsular, Portugal, o amb l’illa de Regne Unit. No obstant això, té la mateixa que Alemanya i altres països més a l’est europeu. Això és pel fet que durant la dictadura feixista de Francisco Franco, el 17 de març de 1940, va adaptar l’horari al de l’Alemanya Nazi d’Adolf Hitler.\nLlavors, els habitants de la Comunitat Valenciana i de la resta de l’Estat van veure com aqueix avançament respecte a l’Estat Nazi, unit després -en 1942- al canvi de l’horari d’estiu, retardava les seues rutines diàries entre 2 i 3 hores.\nMés de 12.000 famílies amb problemes hipotecaris reben assessorament jurídic gràcies a la Diputació


Inici > Mampares de Bany>Mampara Frontal de dutxa de Color Negre !\nLa mampara es converteix en l'actualitat en un element protagonista a la decoration d'un bany.\nAtreveix amb aquest model color Negre Mate Ultima Tendència en el seu bany !\nFrontal amb un fix i una porta corredissa - Cristall de 6 mm - Acabat Negre Mate - Reversible - 195 d'alt\n120 ( 115- 120)\n125 (120 - 125)\nReferència basic 120-130\nEn comprar aquest producte pot recollir fins a 32 Punts de la targeta. El total del carret 32 Punts que es pot convertir en un val de 6,40 €.


Apartment Ellscheid - 01 Ellscheid Alemanya - Ofertes d'hotels amb els MILLORS DESCOMPTES EN LÍNIA\nMés informació sobre Apartment Ellscheid - 01\nTant si es tracta d'un viatge de plaer com si és de negocis, Apartment Ellscheid - 01 és una elecció d'allotjament magnífica quan visiten Gillenfeld. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Ellscheid - 01 també ofereix moltes instal.lacions per enriquir la seva estada a Gillenfeld. L'hotel ofereix accés a una gran gama de serveis, inclosos habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, TV satèl•lit/cable, nevera, renta vaixelles a cada habitació. L'hotel ofereix meravelloses instal.lacions d'oci com parc infantil, ping pong que faran de la vostra estada una experiència inoblidable. Gaudeixi d'incomparable serveis i d'una localització de prestigi a Apartment Ellscheid - 01.


Rafel Rocaspana, nou director tècnic de l’estany d’Ivars i Vila-sana – Mollerussa Televisió\nLa millora de l’estat ecològic i l’impuls del turisme figuren entre els seus principals reptes de gestió\nAutor: Oriol Bosch, ACN\nEl biòleg Rafel Rocaspana ha guanyat el concurs d’oposició per ocupar la plaça vacant de la direcció tècnica de l’estany d’Ivars i Vila-sana (Pla d’Urgell). Establert a Linyola, Rocaspana ha estat escollit entre 19 candidats i ara s’ha fixat com a principals reptes de gestió més immediata la millora de l’estat ecològic de l’estany i també l’impuls del turisme atret per aquest espai natural recuperat. Rocaspana porta anys estudiant l’estany a través de l’entitat ambiental Egrell, en matèria principalment de fauna aquàtica. En aquest sentit, ha destacat els resultats positius de l’operació de buidatge parcial que es va portar a terme l’any passat i que ha contribuït a reduir a la meitat el volum de peixos que alterava la qualitat de l’aigua.\nAmb l’arribada del nou director tècnic de l’estany d’Ivars i Vila-sana es podrà començar a actualitzar el Pla d’usos i gestió d’aquest espai natural recuperat. Així ho ha remarcat el president executiu del Consorci de l’estany i president del Consell Comarcal del Pla d’Urgell, Rafel Panadés, que també ha destacat que amb la renovació del càrrec es busca “revolucionar” l’entorn, tant lúdicament com ambientalment amb un increment del nombre de visitants per aquest 2022.\nRocaspana ha remarcat que vol aportar el seu coneixement per contribuir a la millora de l’estat ecològic de l’estany per tal que sigui un punt de “biodiversitat” important. Així mateix, també té previst donar una empenta al turisme i a tot el que aquest sector pot aportar a la comarca i al conjunt de les terres de Ponent. Pel nou director tècnic, l’estany no ha de ser només un “pool” de visitants sinó que ha d’anar més enllà.\nPel que fa a la vessant ambiental, Rocaspana vol estudiar en profunditat el tema dels macròfits que habiten a l’aigua de l’estany. Es tracta de vegetació submergida que fins ara era pràcticament inexistent per la mala qualitat de l’aigua però que després de l’operació de buidatge parcial s’està començant a recuperar.


El Govern limita l'obertura de la restauració i tanca bars i restaurants dels centres comercials - Teleponent\nInici Coronavirus El Govern limita l’obertura de la restauració i tanca bars i restaurants...\nEl Govern limita l’obertura de la restauració i tanca bars i restaurants dels centres comercials\nLes noves restriccions també obliguen a l'ús de la mascareta als gimnasos\nEl Govern ha aplicat noves restriccions i limita l’obertura de la restauració al públic als esmorzars i dinars, amb un horari restringit de 7.30h a 9.30h i de 13h a 15.30h. A més, per als sopars només es podrà oferir servei de recollida al local, entre les 19h i les 22h, i a domicili, fins a les 23h.\nA més, en aquestes noves restriccions es prohibeix l’obertura dels bars i restaurants dels centres comercials, una mesura que no s’havia aplicat fins ara i que pretén “reduir la interacció social”, segons ha dit la consellera de la Presidència, Meritxell Budó. Tampoc podran obrir els gimnasos dins dels centres comercials, i la resta hauran de mantenir un aforament del 30% i fer totes les activitats amb mascareta. Per tant, les activitats d’alta intensitat s’hauran de fer en espais exteriors o suspendre’s. ACN\nArticle anteriorSimón no descarta que l’augment actual de la pandèmia sigui “l’inici d’una tercera onada”\nArticle següentEl Govern limita la mobilitat a la comarca tota la setmana fins l’11 de gener


Mou-te en bici | La Burricleta obre una Nova estació a les Vies Verdes\nLa Burricleta obre una Nova estació a les Vies Verdes\nDDG – LA BURRICLETA DE RIPOLL\nEl servei disposarà d’un GPS amb una audioguia incorporada que explicarà llegendes i història de la zona\nLa Burricleta de Ripoll tindrà a partir d’aquest mes de juliol una nova parada al punt de partida de les Vies Verdes de Girona, fet que possibilitarà als usuaris gaudir del paisatge rural de la comarca. El nou punt s’ubicarà a la vora del nou Centre Turístic Can Guetes, que es troba al punt 0 de la xarxa de Vies Verdes.\nD’aquesta manera, els usuaris del Centre Turístic tindran la possibilitat de llogar aquestes burricletes, que són bicicletes elèctriques, per fer rutes rurals amb família, amics o en parella i conèixer llocs i camins de les comarques gironines a on no s’hi arriba en cotxe.\nPer fer les rutes, la Burricleta disposa d’un GPS que porta incorporada una audioguia que permet saber què hi ha d’interès per on es passa. Des de llegendes, cultura, història, fins a les varietats de fauna o flora de la zona es troben entre la informació que trobaran a l’audioguia els usuaris del servei. Estèticament la Burricleta és de color negre, amb corbes, té un disseny retrò, i a més porta unes sàrries com les que duien els rucs catalans.\nAmb el lloguer de la Burricleta també hi va incorporat un casc homologat a escollir entre diferents models. També, si es vol, el centre ofereix un kit complert per fer pícnic i hamaques per descansar i gaudir del paisatge i de les zones verdes.\nSegons informaven els promotors del servei, el Centre Turístic Can Guetes és un punt especialment agraït per fer ús de la Burricleta, ja que està situat en un lloc de gran atractiu paissatgístic i cultural, just on neixen les Vies Verdes de Girona, al quilòmetre 0.\nÉs per això, que des de Burricleta s’estàn preparant dues rutes noves que permetran conèixer tots els secrets que amaguen aquestes vies guardonades amb el segon Premi de les Vies Verdes Europees 2003 i una menció Especial el 2007. Un total de 125 km que permeten descobrir les vuit comarques gironines.\nLa nova estació de la Burricleta es troba en una zona on l’aparcament és fàcil, i està a deu minuts de l’estació de tren i de l’estació d’autobús.